Rettens kendelse af 11. august 2023 – Flynn mod ECB
(Sag T-675/22) 1
(Annullationssøgsmål – aktindsigt – afgørelse 2004/258/EF – dokumenter vedrørende drøftelser mellem ECB og en centralbank – afslag på aktindsigt – påstand om nedlæggelse af påbud – manglende kompetence – individuel retsakt – manglende søgsmålskompetence– afvisning)
Processprog: engelsk
Parter
Sagsøger: James T. Flynn (Dublin, Irland) (ved barrister E. Dornan og solicitor K. Winters)
Sagsøgt: Den Europæiske Centralbank (ved A. Korb og M. Estrada Cañamares, som befuldmægtigede, bistået af advokat M. Kottmann)
Sagens genstand
Sagsøgeren har med sit søgsmål i henhold til artikel 263 TEUF nedlagt påstand om dels annullation af Den Europæiske Centralbanks (ECB) afgørelse af 1. september 2022, hvori der blev givet afslag på aktindsigt i dokumenter vedrørende drøftelser mellem ECB og Central Bank of Ireland (Irlands centralbank), dels, at Retten pålægger ECB at udlevere de ønskede dokumenter.
Konklusion
Sagen afvises, dels på grund af manglende kompetence, dels fordi den ikke kan antages til realitetsbehandling.
James T. Flynn bærer sine egne omkostninger og betaler de af Den Europæiske Centralbank (ECB) afholdte omkostninger.
____________
1 EUT C 94 af 13.3.2023.